Nos, stréberek, elérkezett az a nap,
amit minden mazochista perfekcionista jól ismer.
Az előjelentkezés eredményhirdetése. Ma délután négy órakor Devi megtudja,
hogy a Princeton-e a végzete.
Mondjuk úgy, hogy egy kicsit feszült volt miatta.
Bármi lehetett.
Egyrészt kiváló tanuló volt.
Másrészt viszont elkövetett pár bakit a múltban.
Volt az a kis felfüggesztés másodikban, mert hazudott, és bántotta Aneesát.
- Mi? - Felfüggesztelek.
Az a kis bolondság, amikor Devi pasija meglopta a Princeton felvételi biztosát.
Jó napot!
Itt van a tárcája.
És az az aprócska eset,
amikor Devi nem kapott rangos ajánlólevelet,
mert ezt kiabálta:
…farkán lovagolva!
Ha minden jól alakul,
ősszel a Princeton csinos gólyája lesz.
Ha pedig nem, hát…
Jesszus!
Jól vagy, kanna? Nagy nap a mai.
Ne feledd, hogy bármi is történik ma, minden rendben lesz.
Ezt meg hogy érted? Szerinted nem vesznek fel?
Nem. Csak szeretnélek felkészíteni arra, ha esetleg…
Ne légy ilyen negatív! Ezzel fogod elrontani!
Mi lenne, ha csak egy kicsit hinnél bennem?
Devi, várj! Én hiszek benned, de…
Szia! Képzeld! Jonah azt hallotta Chris C-től,
akinek az anyja ismer valakit a Princetonnál,
hogy felvettek valakit a sulinkból.
Azt hiszem, jó napod lesz ma.
Ezt kapd ki, Devi anyja!
Devi álma valóra fog válni. Ben most erősítette meg,
hogy a jelentkezését tutira…
Elhalasztották?
A döntést elhalasztották?
Hogy tehették ezt? És ha téged most nem vettek fel…
Akkor ki az, akit felvettek?
JELENTKEZÉS ÁLLAPOTA: GRATULÁLUNK!
ÉN MÉG SOSEM… …VOLTAM MEGFOSZTVA AZ ÁLMOMTÓL
Ez még nem tragédia. A döntés elhalasztása nem elutasítás.
És tudtuk, hogy ez is egy opció.
Nem. Szerinted volt opció.
Mert a Princeton szerint és szerinted szart sem érek.
Ez egyáltalán nem így van.
Elhintetted az univerzumban, hogy nem vesznek fel, és tessék.
Nem mondtam, hogy nem vesznek fel. Csak nem akartam, hogy csalódj.
Nehéz lett volna azt mondani, hogy „biztos, hogy felvesznek”?
Kanna, és akkor nem lenne most még rosszabb?
Nem. Akkor tudnám, hogy legalább az anyám hisz bennem.
Devi!
- Sziasztok! - Szia!
Rengeteg csomag volt a verandán.
Azok az enyémek!
Lenny, vettem neked új ruhákat.
Vettem egy banános inget a Tommy Bahama oldalán.
Én nem unom a banánt.
Nirmy, elkényeztetsz.
Azt hiszem, találtam magamnak egy cukros nénit.
Len, remélem, te is vettél valami szépet pattinak.
Nekem nem kell semmi. Az én szeretetnyelvem a fizikai érintés.
Ó, egek!
Hű. Miért nem maradtam tovább a rendelőben?
Jut eszembe: felhívnom a hotelt, és megadom a hitelkártyaszámom,
ha a hétvégén Palm Springsbe megyünk.
Hozom a tárcád.
Ms. Warner, hol rontottam el? Hogy történhetett ez?
Semmit sem rontottál el. Kiváló tanuló vagy.
De egy nagyon népszerű iskolába jelentkeztél.
Ez nem feltétlenül rossz dolog.
- Jó sem. - A rendes felvételivel még bekerülhetsz.
Rendes felvételi. Ide jutottam.
Nincs benne semmi szégyellnivaló.
De azért jelentkezz több helyre is!
Jó, jelentkezem más Ivy League-es egyetemre is.
És esetleg legyenek tartalék iskolák is a tarsolyodban.
Ms. Warner, hogy merészeli? Már a rendes felvételi is megalázó.
Ugye tudod, hogy sok remek iskola van az Ivy League-en kívül is?
És a szépség belülről fakad. Térjünk a lényegre!
- A Princetonra kell bejutnom. Mi a terv? - Most szerintem csak várj egy kicsit!
Az nem rám vall. Sportoljak? Most nem sportolok.
Biztos oka van.
Felveszek még egy órát, pár szakkört és valami sportot.
Ne aggódjon, megoldom.
És kit vettek fel, ha nem engem?
Ezt nem adhatom ki.
Köt a tanácsadói titoktartás.
Meg… meg ilyenek.
Értem.
Ez nem egy hiba, és nem egy vicc. Tényleg nem vettek fel.
Ne! Ez a legrosszabb, ami történhetett.
Ugye? Köszönöm az együttérzést, Fabiola.
És Ms. W. nem árulja el, ki volt a kis kígyó.
Van egy kígyó? Máris utálom.
Biztos, utálni kell? A kígyó az ökoszisztéma szerves része.
De nem tudom, ki lehet az. Minden jelentkezőt ismerek.
Van itt egy ifjú Sheldon, akiről nem tudok?
Várjunk csak, Fab!
Mi lett a Yale-lel? Bejutottál?
Nem, nem vettek fel a Yale-re.
Az az ő bajuk! Mert te egy kincs vagy.
Mi van ezekkel a sulikkal?
Hogy nem látják, hogy ezek a királynők milyen tökéletesek?
Majd fogják. Már rajta vagyok.
Jut eszembe: Aneesa, beveszel a focicsapatba?
Ne sértődj meg, de láttam, hogy a plázában kifulladtál a mozgólépcsőn.
Jogos.
Hé, Paxton!
Van olyan sport, amihez nem nagyon kell mozogni?
Az úszóválogatott sportszerfelelőst keres.
- Kapok érte kitüntetést? - Igen.
Zsír! Várj meg!
Jól van, csapat, fel a fejjel!
De ha megtudom, ki lopta el helyem,
elpusztítom. Oké, sziasztok!
De jó, hogy válogatottként nem kell felvételiznem. Sziasztok!
El!
Engem vettek fel a Princetonra.
- Hogyan? Miért? Mit tettél? - Sajnálom! Nem tudom, mi történt.
Csak brosúráért mentem, de a hölgy mesélt a robotokról,
és hirtelen már a jelentkezési díjat fizettem be. Elcsábítottak!
Ez nagyon rossz. Ki fog borulni.
Tudom. Mit csináljak? Tegyek vallomást?
Nem, semmiképpen sem.
Most nem veszhettek össze. Nagyon rossz az időzítés.
Miért?
Mindegy. Ne mondj semmit, hátha elfelejti.
De ez nagyon szuper! Nagyon büszke vagyok rád!
Nem mindenki volt búskomor a Sherman Oaks gimiben.
A másik rezidens lángész épp büszkén mutogatta magát.
Így van, Ben Grosst felvették a Columbiára.
Na, mit szólsz?
Új kölni? Nagyon citromos.
Mi? Nem, az a felmosóvödörből jön.
Ide süss a menő cuccomra! Felvettek a Columbiára.
Tudom, hogy felvettek.
Az űrben keringő műholdak is tudják.
Gyere át ma este ünnepelni!
Patty vacsit főz, és David Blaine bűvészkedik nekünk.
Csábító ajánlat. De diákokkal közös kiállításom lesz.
Ott lesz egy öregdiák, akinek galériája van.
Akár ki is állíthatja a képem.
Ez szuper! Akkor két dolgot is ünnepelhetünk.
Szólok Pattynak, hogy késünk. Davidnek elvileg programja van, de hazudik.
Vajon kutatták már, mennyi baktérium van a tejes pulton?
Nem hiszem. Senki sem akarja tudni.
Igaz.
Kamala, azért hívtalak el kávézni, mert a Johns Hopkins
Globális Egészségügyi Központjának igazgatójává neveztek ki.
Úristen, dr. Logan, gratulálok!
Köszönöm.
Örülök, hogy a konzulensed lehettem. Szerintem rendkívül tehetséges vagy.
Arra gondoltam, hogy velem jöhetnél.
Én? Költözzek Marylandbe? Mikor?
Tudom, elég váratlan, de három hét múlva.
Nem tudom, az menne-e nekem.
Sok minden történik most.
Például hónap végére a fogorvosomhoz van időpontom.
Ott is vannak fogorvosok.
Tudom, hogy váratlanul ért, de a program célja
a modern gyógyszerek eljuttatása a fejlődő világba.
Tudom, hogy ez fontos neked.
Igen, az. Csak…
Tökmindegy.
Len, drágám, nem értem, miért kell várnunk.
Csak el akarlak vinni a strandra.
Tudom, bébi.
Akkor csinálj úgy, mint Jerry Maguire, és virítsd a lóvét!
Ne aggódj! Van egy tervem.
Köszönöm. Nem kell már sokáig várnod.
Kamala?
- Jól vagy? - Igen, elnézést!
A szatén nadrágok nagyon csúszósak. Lecsúsztam a székről.
Mit gondolsz az állásajánlatról?
Ez egy csodálatos lehetőség.
Kaphatnék pár napot átgondolni?
Természetesen.
Ha ez vonzóbbá teszi a dolgot,
szerződéskötési bónusz és ráksüti is jár hozzá.
Fabiola! Jössz a sikeres előjelentkezők barbecue-jára?
Nem. Nem szeretem a bulikat és a szószos húsokat.
Nem szóltál Devinek, ugye?
Nem megy.
Oké, figyelj!
A barbecue a tanári parkolóban van. Ő biztos, nem lesz ott.
Csak nézz be!
Megérdemled, hogy ezt megünnepeld.
Muszáj megkóstolnod a káposztasalátámat.
Tojássalátának indult.
Hogyhogy sportolni akarsz?
Nem annyira vagy sportos.
Ha tudni akarod, a Princeton elhalasztotta a felvételi döntésemet.
Az nem tragédia. Az nem elutasítás.
Igen.
Próbálom színesíteni az önéletrajzomat, hogy vonzóbb legyek nekik.
És azzal, hogy az úszócsapatnak gürizel, az leszel?
Talán. Nem tudom. Mindent megpróbálok.
Tudom, nem ezt akarod most hallani,
de kicsit jobban érzem magam, hogy még neked is vannak sulis gondjaid.
Örülök, hogy a szenvedésem örömmel tölti meg a szíved.
Tanár úr!
A sportszerfelelős munka miatt jöttem.
Percenként 100 szót gépelek.
Gyakorlott Microsoft Word- és Excel-felhasználó vagyok.
Jó. Tied a munka. Erősnek tűnsz.
Most téli szünetet tartunk,
de kiveheted az új Speedókat a csomagtartómból.
A régiek elvékonyodtak, és túl sokat mutattak.
Íme, a felvettek barbecue-ja.
Nézzétek, hogy ünnepelnek ott a kérkedős sátor alatt!
Devinek is ott lenne a helye. Helyette férfi alsóneműket pakol ki
egy tízéves Kiából.
Várjunk! A princetonos kígyó is
valószínűleg ott tekereg valahol.
Talán itt az ideje leszámolni a kártevőkkel.
Washington Állami Egyetem. Ők meg ott a duke-osok.
És Columbia. Devi nem látott egy kóbor lelket sem.
Egyetlen random…
Fab?
Mit keresel a barbecue-n?
Ó, csak éhes voltam.
Áruld el! Tényleg a Yale-re jelentkeztél?
Devi, én…
Fabiola!
GRATULÁLUNK, FABIOLA TORRES! VÁR A PRINCETON EGYETEM
Fabiola!
- Úgy sajnálom! Hadd magyarázzam meg! - Ne fáradj vele!
Szia! Ez a te festményed? Szuper!
Kösz. Ő ott Kade Andrews. A galériatulajdonos. Légy laza!
Volt egy Rosenwaldja még az önálló kiállítása előtt.
- Tudod, mit jelent ez? - Nem.
Szia! Ez a te festményed?
Igen.
Nem tetszik?
Nagyon tetszik. Nagyon friss perspektíva.
- Nagyon tehetséges vagy. - Ugye?
Mindig mondom neki, hogy csináljon NFT-ket, és meggazdagszik.
Hozok valami italt, amíg ti a művészetről beszélgettek.
MARGOT MOBIL
Van valami italkívánságod?
Ahogy ide sugárzik a nap. Nagyon inspiráló.
Kösz, én is így láttam.
- Élénk narancs színe van. - A feneke hív.
Az az alacsony, szorongó srác a pasid?
Igen. Vagyis nem is tudom. Nem komoly a dolog.
Nagyon merevnek tűnik, nem illik hozzád.
- Elég stréber feje van. - Teljesen.
Igen.
Nem kellemes ezt meghallani.
A város másik végében Devi is pont így sokkolódott.
Hogy tehette ezt a legjobb barátja?
Hogy tehette ezt a Princeton?
Mit mondtam az ajtócsapkodásról? Az a fehér gyerekeknek való.
Kiderült, hogy Fabiola jelentkezett a Princetonra,
és bejutott.
Kanna, úgy sajnálom.
De erre próbáltam utalni. Néha nem jól alakulnak a dolgok.
Ne már! Nem kérek most a racionalizmusodból.
Sajnálom, Len, szerintem Devi nem csatlakozik.
Pedig különlegeset főztem.
- Senki sem tudja használni az ajtót? - Nalini, patti, beszélnünk kell.
Szia, Len!
Sajnálom, hogy tőlem kell megtudnod,
de szerintem Len nem az, akinek gondolod.
Ma egy nővel láttam,
akit a legjobban úgy lehet leírni, hogy üzleti fehérneműt viselt.
Sok nőbarátja van.
Sok zumbaórára jár.
Nem, nem csak barátok voltak.
Szerintem őt hozta ide korábban.
Nem tartok attól, hogy Len megcsal.
Alaposan ki van elégítve.
Túl sok infó, mami. Túl sok.
Szerintem valami pénzszerzési tervük van.
Lennek nincs rá szüksége. Gazdag vagyok.
Gazdag?
Mikor meghalt a férjem, Mohan tanácsára befektettem a pénzem
Apple-részvényekbe, mert olyan aranyos az a név.
Akkoriban 25 cent volt egy részvény.
Jézusom!
És sosem fizettél a bevásárlásért.
Így maradnak gazdagok a gazdagok.
Hölgyeim, kész a vacsora.
De várjatok egy percet! Szeretnék mondani valamit Nirmalának.
Az elmúlt pár hónap
életem legcsodálatosabb időszaka volt.
Szeretném, ha a Földön hátralévő hónapjaim
ugyanilyen boldogok lennének.
Azt szeretném ezzel mondani,
hogy Nirmy…
hozzám jössz feleségül?
Ó, Len. Igen.
Tényleg?
Kamala, úgy tűnik, Lennek tényleg van egy pénzszerzési terve,
és az a nagymamád.
Mi a baj?
Azt hittem, a smárolás majd felvidít, de nem bírom, hogy ilyen szomorú vagy.
Bocsi! Nagyon rosszul érzem magam Devi miatt.
Ugyan már!
Szuper dolgot értél el. Örülhetne neki.
Ha nem tud, majd az egyetemen lesznek új barátaid.
- Nem akarok új barátokat. - Most még ezt mondod.
Sosem beszélek a gimis barátaimmal. Főleg mert EDM-es lettek.
De én akarok velük beszélni. Örökre a barátja akarok maradni.
Oké, bocsi!
Ha tényleg ilyen erős a barátságotok,
akkor túl fog lépni ezen. Csak beszélj vele!
- Gondolod? - Persze. Minden rendben lesz.
Nézzük meg a Westworld szexi kiborgjait, hogy tényleg felvidulj!
SHERMAN OAKS GIMNÁZIUM
- Szia! - Komolyan, hol a táskád?
Valahol a szekrényemben van.
Beszélhetnénk?
Mert más álmomat is el akarod lopni?
Devi, ne csináld! Hallgasd meg! Muszáj kibékülnötök.
Hogy béküljek ki azzal, akire rá sem ismerek?
- Mióta akarsz a Princetonra járni? - El akartam mondani, de nem tudtam, hogy.
Nem is tudom, talán szavakkal?
Elképesztő, hogy egy ilyen dologról hazudtál.
Tudom. És annyira sajnálom.
A döntés már eleve szíven szúrt. Nem kellett volna még hátba is szúrnod.
Még mindig feszült a hangulat?
Eleanorral szeretnék beszélni.
Pénteken nem hétre, hanem hatra kell jönnöd.
Akkor sorakozik fel mindenki…
Ennek a kis baráti körnek
jobban kellene kommunikálnia egymással.
Mire gondolt?
Szia! Képzeld!
Kade kiállítja a képem a galériában. Nem szuper?
- De, tök jó. - Tudom.
Mi történt veled tegnap este? Eltűntél.
Megint tejterméket ettél?
Ehetek tejterméket, ha van nálam gyógyszer.
Azért léptem le, mert véletlen felhívtál,
és nem akartam elrontani az estét a lúzerségemmel.
Úristen, Ben, úgy sajnálom!
Nem jó azt hallani attól, akivel fél éve nyomulsz, hogy a kapcsolatotok nem komoly.
Meg egyedül végigülni egy bűvészelőadást.
Olyan hülye vagyok! Csak le akartam nyűgözni a srácot.
Komoly a kapcsolatunk.
Csak a művészvilág nagyon ítélkező.
- És szégyellsz engem. - Nem, nem szégyellek.
Csak mások vagyunk. Te egy kicsit merevebb vagy.
Nincs másik olyan tini, aki keményíti az ingét.
Különben mi értelme van gallért viselni?
A tegnap lett volna életem legjobb napja. Elértem azt, amiért évekig dolgoztam.
Majd pár pillanat alatt totál lúzernek éreztem magam.
Nem akarok olyannal lenni, aki lúzernek tart.
Nem tartalak annak. Imádom, hogy ilyen stréber vagy.
Ez a szívás.
Végeztünk.
És amúgy Kade a lúzer.
A vintage bőrdzsekije?
A Club Monacóból van. Anyámnak is ilyen van.
Ben…
Hülye!
Jól van, nyugi! Még mindig dühös vagy a Princeton miatt?
És a legjobb barátomra, aki lenyúlta a helyem.
Fabiolát vették fel.
Tök jó neki!
Nem, nem az. A vele való barátságunknak lőttek.
Szerintem kicsit túldramatizálod. Ez nem kellene, hogy közétek álljon.
Miről beszélsz? És ha Trent csinálta volna ezt?
Rohadtul örülnék neki.
Ha egy egyetemre jártunk volna, még mindig ott lennék.
És ha téged emiatt nem vesznek fel?
Feltételezném, hogy okkal tette.
Vagy hogy megint agyrázkódása van.
De tudod, Fabiola miért nem szólt róla.
Mert kiborulsz.
Jogom van kiborulni. Ez az én álmom volt.
Nem érted.
Szerintem értem.
Tudod, nekem is voltak továbbtanulási terveim.
Aztán valaki miatt elütöttek.
És megbocsátottam, nem? Sőt, annál többet is tettem.
Utána elég sokat kavartunk.
Hé, tedd túl magad rajta!
Emiatt nem éri meg összeveszni.
Igazad lehet.
Nagyon bölcs lettél, amióta itt dolgozol.
Kár, hogy ezt a csúf egyenruhát kell viselned.
De így is jól nézek ki.
Kedves diákok!
Ideje bemutatni a félév utolsó projektjét.
A történelmünk során elkövetett hibák korrigálása jegyében
kezdje a sort egy erős, színes bőrű nő.
Fabiola?
Oké.
A témám Amerika elszigetelődési politikája a 30-as években.
„Az első világháború és a nagy gazdasági válság után
Amerika úgy döntött, bezárja kapuit mások előtt.
De az az igazság, hogy mindenkinek…
kellenek barátok.”
És ennek a nőnek, Amerikának is szüksége van a szövetségeseire.
Tőlük függ a védelme, a stabilitása,
és velük tart ottalvós bulikat.
Mindenesetre…
sajnálja, hogy csalódást okozott szövetségesének
a második világháború elején.
Ez gyönyörű volt.
Fontos, hogy emlékezzünk Amerika nemére is.
Hé, Fab, jól vagy?
Ne vigasztalj! Rossz barát vagyok.
Nem vagy az.
Velem van a baj.
Nem az enyém a Princeton. Te is jelentkezhetsz oda.
De nem kellett volna hazudnom.
Megértem, miért tetted.
Sajnálom, hogy úgy érezted, nem mondhatod el.
- Nem szeretném, hogy ez így legyen. - Én sem.
És bejutottál Princetonra!
Ez csúcs! Szerinted odamész?
Haragudnál, ha még nem tudnám?
Dehogy.
Mert ha te nem, akkor felszabadul egy hely nekem.
Igen, szerintem jelentkezem még máshova is.
Lehet, furán hangzik, de nem éreztem a szikrát.
Nagyon szuper a robotikaprogramjuk,
és papíron tökéletes, de…
De nem kell összeházasodnod az egyetemmel.
De értem, amit mondasz.
Én éreztem a szikrát.
Biztos én is fogom, ha odamegyek. Csak hülye vagyok, mindegy is.
Lehetnénk majd szobatársak.
Úristen, az nagyon zsír lenne!
Minden oké?
- Kibékültetek? - Igen.
El, nagyon fura vagy mostanában. Mi van veled?
Oké, szóval az a helyzet,
hogy két nap múlva befejezem a sulit.
- Micsoda? - Igen.
Ketten maradtok tavasszal.
- Meglepi! - Miért érettségizel most?
Hallgattam arra, amit a Princetonon mondtatok.
Színésznek kell lennem.
És mivel a Juilliardon világossá tették, hogy akadémiára nem megyek,
most akarok elkezdeni dolgozni.
Szóval befejezted az iskolát?
Igen. Egy dolgozó nő áll előttetek.
De előbb munkát kell találnom. Egy hamarosan dolgozó nő áll előttetek.
Hát jó. Gratulálok!
Hűha, érettségizel.
Igen!
Fabiola bejutott Princetonra, és Eleanor érettségizik.
Én végül kibogoztam azokat a pályaelválasztókat.
Összességében rendben vannak a dolgok.
Tényleg?
Devi?
Nem tudom túltenni magam a Princetonon.
Megértem, de a döntés elhalasztása nem olyan rossz dolog…
Miért mondja ezt mindenki?
Ez rossz dolog.
Nem biztosak abban, hogy elég jó vagyok.
De szerinted elég jó vagy?
Őszintén szólva már nem is tudom.
Most épp elég középszerűnek érzem magam.
Anyám is arra számított, hogy elutasítanak.
Elég! Tudod, hogy ezt nem hiszem el.
Devi, ha a princetonos álmod ilyen hatással van az önértékelésedre,
nem lehet, hogy nem jó célt szolgál?
Hű, Devi, elsős vagy. Hamarosan egyetemre mész.
- Tudod már, hova fogsz menni? - Pillangó Egyetemre.
Nem tudom, van-e olyan. De olyan van, hogy Princeton.
Jó, akkor oda megyek.
Az ország első számú iskolája. Ambiciózus terv. Lenyűgöztél.
Örülök, hogy ezt még megbeszéltük indulás előtt.
Még nem állok készen feladni ezt az álmom.
Kamala!
Szia!
Azt hittem, hallottad, hogy kiabálok utánad.
Nem, egyáltalán nem kerüllek. Mi újság? Van valami terved a hétvégére?
Igen, dobozolok, mert az ország másik felébe költözöm.
Gondolkoztál az ajánlatomon?
Igen.
Fantasztikus lehetőség lenne,
de nem tudok Baltimore-ba költözni.
A családomnak szüksége van rám.
Sajnálattal hallom.
Biztos?
Oké,
ha meggondolnád magad, értesíts!
Beszélhetnénk?
A kedvencedet hoztam, chipssalátát.
Négyféle chipsből.
- Van köztük cheddaros is? - Igen, van.
Kérlek, gyere be!
Bocs, hogy olyan negatívnak tűntem, mintha nem hinnék benned.
Ez egyáltalán nem így van.
Csak idősebb vagyok, mint te,
és tudom, hogy néha hiába teszel meg mindent,
akkor sem jön össze valami.
Indiában én voltam a legjobb rezidens,
de az itt senkit sem érdekelt. Újra kellett kezdenem a folyamatot.
Ez szívás.
Az volt. Nagyon feldúlt voltam.
Megettem egy KFC-s családi menüt,
pedig vega vagyok.
Basszus, anya, ez durva.
Tudom.
Nem akartam balszerencsét hozni rád.
Csak szerettelek volna megkímélni egy ilyen csalódástól.
De teljes mértékben hiszek benned.
És a Princeton teljesen hülye,
hogy nem kapott az alkalmon, hogy felvegyenek.
Köszi, anya. Csak azt akartam hallani, hogy a Princeton hülye.
Nagyon hülye.
És tudod, mit?
Sokszor nem úgy tűnik, de végül minden rendben lesz.
Ha nem adod fel.
Szia! Hallottam a Princetonról.
Igen, botrányos,
de tudom, még nem a világ vége.
De az! A rendes felvételi a közönséges embereknek való.
Pontosan. Köszönöm, hogy ezt mondod.
És beszarás! Gratulálok a Columbiához! Megünnepeltétek Margot-val?
Igen, szakítottunk.
Sajnálom.
Igen, mindkettőnket ért veszteség a héten.
A téli szünet után találkozunk.
Sok sikert a jelentkezésekhez!
Szóval Ben szingli.
Devi, hallottad ezt?
Igen, szerintem hallotta.
A feliratot fordította: Sleisz Judit